เป็นร้านอาหารตามสั่งที่ขายมานานมากแล้วนะ ตั้งแต่สมัยเป็นเด็กเลยก็ว่าได้ อยู่คู่ รพ.บึงสามพันมาช้านาน ใครที่เคยมา รพ.บึงสามพันไม่ว่าจะด้วยอะไรก็ดี ต้องเคยมาทานข้าวร้านนี้ คุณพ่อชอบทานมากๆ ตั้งอยู่ด้านหน้าโรงพยาบาล (ภายในรั้ว) วันนี้ก็เช่นเคยตั้งใจจะมาทานลูกค้าก็เต็มร้านทั้งคนไทยและต่างชาติ (พม่า) 

     เมนูทางร้านไม่ได้มีแค่ตามสั่งครับ ยังมีก๋วยเตี๋ยว ข้าวมันไก่อีกด้วย ราคาก็อิ่มท้องได้โดยไม่ต้องเสียดายเงิน ทุกครั้งที่มาทานจะสั่งอยู่อย่างเดียวคือ "ผัดกระเพรา" เมนูอื่นยังไม่เคยลองนะ วันนี้สั่งเป็นข้าวกระเพราหมูสับหมูกรอบ + ไข่ดาว (45 บาท) ได้มาเต็มจาน ร้านนี้จะผัดแบบแห้งๆ โดยใช้พริกแห้งโขลก กลิ่นจะหอม น่าทาน ถึงจะผัดมาแบบแห้งๆ แต่ก็มีรสชาติของผัดกระเพรา เสียดายอยู่อย่างเดียว ถ้าใช้ข้าวดีกว่านี้อีกหน่อยจะดีมากๆ เลิศเลอ ????????

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,099)